Viborger Samler, 1842-09-27
J Anledning af, at Redacteuren for Kbhavns Adresseavis, Hr. Jetsmark, har negtet at optage et Avertissement for Brødrene Berling, har det sidstnævnte Firma nu ved Hof= og Stadsretten anlagt Sag mod Hr. Jetsmark for at faae ham ved Dom tilpligtet til at optage det ommeldte Avertissement og erstatte dem det, ved Avertissementets Jkke=Optagelse i rette Tid, muligt opstaaende Tab. Med Hensyn til den Hr. Jetsmark tidligere over gaaede Dom, ifølge hvilken han kan gjøres ansvarlig for Avisens Jndhold, synes Udfaldet ikke tvivlsomt, Vi erholdt i Mandags - hedder det i "Dagen" – et Brev fra Kallundborg med Navns Underskrift (Navnet af samme Læselighed som Skik og Brug i Almindelighed er), hvori der meddeeltes os Underretning om en bemeldte By overgaaet betydelig Jldsvaade, hvilken vi optoge i vort Blad, mindst ahnende, at et ledigt Hoved skulde have gjort sig den Uleilighed, at ville mystificere os og Publicum. Af Personer, der idag ere ankomne fra Kallundborg, have vi nu erfaret, at der aldeles ingen Jldsvaade har fundet Sted i bemeldte By, ligesom at de navngivne Brandlidte neppe findes sammesteds, og vi maae saaledes aldeles tilbagekalde vor tidligere Relation. Fra Dhrr. Hørkræmmere N. C. Hviid, N. F. Hoffding, og C. Müller i Kbhvn., læses i Berl. Td. følgende Opfordring til Sælgerne af saakaldet raffineret Tran: "Atter i Aar, ligesom adskillige af de foregaaende, findes Aviserne, under Falbydelser, belæssede med Avertissementer om "bedste raffineret Lampetran." Jndsenderne heraf have, efter indhentede Oplysninger, al mulig Vished for, at den saaledes averterede Tran ikke er raffineret, men sælges i samme Stand som den hidkommer fra Jsland; vel at mærke, naar det er Havkalvs. Man tillader sig derfor at opfordre Vedkommende til at bevise: at deres i Aviserne averterede raffinerede Tran ikke er tomt Avisskraaleri, hvorved Jkke Kjendere bedrages, men at samme virkelig er raffineret. Enhver, som veed Tran=Prisen i Partier og ligeledes hvortil den sælges en detail, behøver sikkert intet andet Beviis thi at forædle en Vare uden Omkostninger lader sig neppe tænke, og bemærkes slutteligen: at en Tønde med en Slags Jndretning i, hvorved Trannen opvarmes med varmt Vand, ikke kan antages for nogen Forædling, men kun bidrager til at bedrage Kjøberen."Hr. Greven af Reventlow til Grevskabet Christianssæde, søger i denne Tid at see et for Huusmandsclassernes Fremtid heldbringende Øiemed realiseret. Greven har nemlig forundt nogle, man siger 3, Huusmænd Lettelse i Afgivter, for herefter at pløie med Køer, og arbeider tillige paa, at faae Naboer, som kun hver holde en Ko til at pløie i Fælledsskab. Det er begribeligt, at Hestehold, eller Betaling for at faae Jorden pløiet, svækker Huusmandsclassen, og derfor var det ønskeligt, om Mængden ret snart indsaae det Gavnlige, Hr. Greven har til Hensigt, og med Tak modtog hans Veiledning i saa Henseende. (Loll. Posten) Blandt de Mænd, der i Stilhed virksomt have arbeidet for Bondestandens Opkomst, fortjener ogsaa Grevskabet Wedellsborgs Besidder, Kammerh. Grev Wedel, hæderligen at nævnes. J en Række af 6 a 7 Aar har han anvendt særdeles Meget paa at sætte Grevskabets 10 Kirker i en til Tidens Aand og Menneslægtens Udvikling passende Stand. Sidstafvigte 1ste Mai frigav han sit andet Gods, Tybrind, for Hoveri in natura, imod en billig Godtgjørelse i Korn efter hvert Aars Capitelstaxt, og i Begyndelsen af August d. A. tilkjendegav han uopfordret Huusby og Sønderaaby Byers samtlige 29 Gaardmænd, at han saavel for iaar som fremdeles vil lette deres Byrder ved at eftergive dem hver 10 Skjepper Byg og 5 Skjepper Havre i Landgilde. (Hp. A.) Odense. Tilligemed Deres Kgl. Høiheder Kronprindsen og Gemalinde ankom hertil i Torsdags ogsaa Sidstnævntes høie Moder, Storhertuginden af Meklenborg-Strelitz, og Broder, Prinds Georg. - Aalykkegaard er for 192,000 Rbd. solgt til Pastor Knapp i Haagerup. (Hp. Av.) Slesvig. Den herværende Domskoles trehundredaarige Jubilæum bliver ikke feiret samtidigt med den nordtydske Lærerforenings Ophold her, men derimod med den i Slutningen af Octobermaaned tilsigtede Kirke- og Skolefest for Reformationens Jndførelse i Hertugdømmerne.